กรุงศรีออโต้ปล่อยลีสซิงแสนล.
พุ่งเป้าปีนี้รักษาแชมป์รถเก่า ปัจจัยบวกหนุนกำลังซื้อเพียบ
14 มี.ค. 2555

พุ่งเป้าปีนี้รักษาแชมป์รถเก่า ปัจจัยบวกหนุนกำลังซื้อเพียบ
กรุงศรี ออโต้ คึกปล่อยกู้ใหม่ทะลุแสนล้าน มุ่งรักษาแชมป์รถมือสอง
นายไพโรจน์ ชื่นครุฑ กรรมการผู้จัดการใหญ่ บริษัท อยุธยา แคปปิตอล ออโต้ ลีส หรือกรุงศรี ออโต้ เปิดเผยว่า บริษัทตั้งเป้าปล่อยสินเชื่อใหม่ในปีนี้ให้ได้ 1.27 แสนล้านบาท มียอดสินเชื่อรวมอยู่ที่ 1.9 แสนล้านบาท เพิ่มขึ้นจากปีที่ผ่านมา 28% และคาดว่ามีฐานลูกค้ารวม 9.1 แสนราย มีสัดส่วนปล่อยสินเชื่อให้กับรถยนต์ใหม่ 50% รถยนต์มือสอง 45% และรถจักรยานยนต์ 5% เหมือนกับปีที่ผ่านมา เพื่อรักษาสัดส่วนปล่อยสินเชื่อให้เกิดความสมดุล
สำหรับในปีที่ผ่านมาบริษัทปล่อยสินเชื่อใหม่ได้ 9.9 หมื่นล้านบาท เติบโต 34% สูงกว่าเป้าหมายที่ตั้งไว้ 13% โดยมียอดสินเชื่อรวมที่ 1.51 แสนล้านบาท เพิ่มขึ้น 26% ซึ่งแม้ว่าปัญหาน้ำท่วมใหญ่ในปีที่ผ่านมาจะส่งผลกระทบต่อเศรษฐกิจภาพรวมและอุตสาหกรรมรถยนต์ รวมถึงกำลังซื้อของผู้บริโภค แต่ไม่ได้ส่งผลกระทบต่อยอดปล่อยสินเชื่อของบริษัทมากนัก และหนี้ที่ไม่ก่อให้เกิดรายได้หรือเอ็นพีแอลก็อยู่ที่ 1.5% ซึ่งจะควบคุมไว้ไม่ให้เกิน 2%
“ตอนนี้สินเชื่อรวมของเราห่างจากผู้นำตลาดอยู่ประมาณ 5 หมื่นล้านบาท แต่หากแยกเป็นสินเชื่อรถมือสองแล้วเรายังเป็นผู้นำตลาดอยู่มีสัดส่วน
ซึ่งกรุงศรีออโต้ มั่นใจว่า บริษัทจะยังครองส่วนแบ่งการตลาดไว้ได้อย่างเหนียวแน่นโดยเฉพาะในตลาดสินเชื่อรถใช้แล้วและรีไฟแนนซ์ที่ยังคงอันดับหนึ่งในขณะนี้
นายไพโรจน์ กล่าวว่า สำหรับทิศทางดอกเบี้ยเช่าซื้อนั้นคงยังไม่ปรับขึ้นในช่วงเวลานี้ ซึ่งเป็นไปตามดอกเบี้ยนโยบาย และส่งผลดีต่อทั้งอุตสาหกรรมรถยนต์ โดยดอกเบี้ยรถยนต์ใหม่ของบริษัทอยู่ที่ 2.65% แต่ถ้าดอกเบี้ยนโยบายจะมีการปรับขึ้นในอนาคตก็คงปรับบวกลบไม่เกิน 0.5% ตามภาวะเงินเฟ้อ